                               Materská škola Petzvalova 8, Žilina

                                                          Zápisnica 
           z pedagogickej rady zo dňa 23.03. 2026, konanej v MŠ Petzvalova 8, Žilina

Prítomní: Podľa prezenčnej listiny


Program:

1. Otvorenie, oboznámenie s programom
2. Kontrola záverov
3. Výsledky Štátnej školskej inšpekcie
4. Výchovno-vzdelávacia činnosť
5. Kritéria prijatia detí do MŠ
6. Organizácia práce a pracovná disciplína
7. Plán aktivít apríl – jún, Letná prevádzka
8. Kontrolná a hospitačná činnosť
9. Profesijný rozvoj pedagogických zamestnancov
10. Prezentácia z inovačného vzdelávania – Rozvíjanie matematických predstáv
u detí predškolského veku a projektové vyučovanie – p. uč. Mgr. Michaela Ondrová
11. Diskusia
12. Záver


Bod č. 1
Pedagogickú radu otvorila a viedla pani riaditeľka, ktorá privítala všetkých prítomných a oboznámila ich s programom porady.


Bod č. 2
Pani riaditeľka zhodnotila závery z predchádzajúcej rady ako splnené.


Bod č.3
Pani riaditeľka oboznámila všetkých prítomných zamestnancov s výsledkami inšpekcie a s doporučenými krokmi pre ďalšie zlepšovanie činnosti v MŠ. Boli stanovené konkrétne opatrenia a termíny ich realizácie.


Bod č. 4
V tomto bode pani riaditeľka uviedla, že každá pani učiteľka zabezpečí, aby vzdelávacie aktivity zodpovedali ŠVP a boli systematicky zaznamenané v týždenných plánoch. Všetci pedagogický zamestnanci sa budú zameriavať na kľúčové kompetencie detí: komunikácia, sociálne zručnosti, sebapoznanie, pohybové schopnosti, sebahodnotenie. Každá aktivita musí byť prispôsobená veku a schopnostiam detí. Je potrebné vytvárať minimálne dve úrovne náročnosti: 1. Podporná úloha – pre deti, ktoré potrebujú viac pomoci. 2. Rozširujúca úloha – pre deti, ktoré zvládajú samostatnejšie alebo pokročilejšie aktivity.
Pani riaditeľka navrhla pani učiteľkám zdieľanie nápadov pre zlepšenie diferenciácie, motivácie a interakcie s deťmi. Pani riaditeľka uviedla, že každá pani učiteľka predstaví minimálne jednu aktivitu, ktorá sa jej osvedčila v praxi. Taktiež je potreba implementácie moderných didaktických metód: projektové vyučovanie, experimentálne učenie, Montessori prvky, Waldorfský prístup.


Bod č. 5
Kritéria prijatia detí do MŠ boli prerokované so všetkými prítomnými pedagogickými zamestnancami, ktorí boli oboznámení s prednostnými a doplnkovými kritériami, postupom evidencie prihlášok a spôsobom komunikácie s rodičmi.


Bod č. 6
V tomto bode sa pani riaditeľka vyjadrila, že každý zamestnanec je povinný dodržiavať stanovený pracovný čas podľa pracovnej zmluvy a rozpisu. Príchod na pracovisko má byť využitý na prípravu výchovno-vzdelávacej činnosti. Počas pracovnej doby je zamestnanec povinný vykonávať pracovné činnosti súvisiace s pedagogickou prácou. Príprava pomôcok a dokumentácie má byť vykonávaná v dostatočnom predstihu. Všetky pani učiteľky si spolu na triedach majú organizovať prácu tak, aby nedochádzalo k zbytočným prestojom alebo prenášaniu povinností na kolegyne. Vzájomná zastupiteľnosť má byť zabezpečená korektne a zodpovedne. Pani riaditeľka sa vyjadrila, že bude priebežne monitorovať dodržiavanie pracovnej disciplíny. Kontroly budú realizované formou hospitácií, krátkych vstupov do tried a kontroly dokumentácie. Zistené nedostatky budú riešené najskôr ústnym upozornením, následne písomne.


Bod č. 7 
Plán aktivít od apríla až do júna 2026 bol prerokovaný. Pani učiteľky boli oboznámené s plánovanými aktivitami, akciami, exkurziami a organizačnými pokynmi (Veľkonočné tvorivé dielne s rodičmi, kurz korčuľovania na ľade – predškoláci, testy školskej zrelosti – predškoláci, zápis detí do ZŠ, čokoládový workshop pre deti, exkurzia do Okrasy, Čadca – predškoláci, deň matiek – besiedky na triedach, akcia s rodičmi – rodinný deň so škôlkou, rozlúčka s predškolákmi).
Pani riaditeľka oboznámila pani učiteľky s letnou prevádzkou, ktorá bude na základe zriaďovateľa v prevádzke - august 2026. Záujem rodičov na letnú prevádzku je potrebné zistiť do 13.05 2026. Prihlasovanie je záväzne a je na podpis rodičov.


Bod č. 8
Kontrolná a hospitačná činnosť bola prerokovaná so všetkými prítomnými pedagogickými zamestnancami. Pani učiteľky boli oboznámené so systémom plánovaných a operatívnych hospitácií, ako aj s pravidelnou kontrolou pedagogickej dokumentácie. Pani riaditeľka sa vyjadrila, že bude aj s pani zástupkyňou kontrolovať plnenie ŠVP, diferenciáciu a individualizáciu výchovno-vzdelávacej činnosti, efektívne využívanie pracovného času a implementáciu odporúčaní ŠŠI.




Bod č. 9
Profesionálny rozvoj pedagogických zamestnancov bol prerokovaný. Pani učiteľky boli oboznámené s potrebou systematického vzdelávania v oblastiach, v ktorých majú rezervy, ako aj s požiadavkou zosúladiť ďalšie vzdelávanie s potrebami MŠ a odporúčaniami ŠŠI. Rovnako boli oboznámení aj pedagogickí zamestnanci, u ktorých prebieha adaptačné vzdelávanie, sú povinní zúčastňovať sa aktualizačných vzdelávaní. Rovnako aj pedagogickí asistenti učiteľa sa majú priebežne vzdelávať v oblastiach súvisiacich s inkluzívnym vzdelávaním, podporou detí so ŠVVP a spoluprácou s učiteľom.


Bod č. 10

V tomto bode pani učiteľka ............. prezentovala svoje skúsenosti z inovačného vzdelávania – Matematické predstavy u detí predškolského veku a projektové vyučovanie. Pani učiteľka oboznámila prítomných s rôznymi možnosťami a formami vyučovania matematiky, ako ozvláštniť vzdelávanie deti. Uviedla nápady na zaujímavé učenie rozdeľovania objektov a predmetov a prepájanie vzdelávacích oblasti (matematika s pohybom alebo s hudbou).


Bod č. 11
V diskusii pani riaditeľka uviedla, že nominovala pani učiteľku ................... na ocenenie pri príležitosti Dňa učiteľov za jej dlhoročnú prácu a významný prínos v MŠ.
Ďalej sa diskutovalo o osvedčeniach pre deti, ktoré v júni končia povinné predprimárne vzdelávanie. Pani riaditeľka oboznámila všetkých prítomných aby sa uvádzal dátum, ktorý pripadne na posledný pracovný deň v mesiaci jún 2026. O vydaní osvedčenia sa urobí záznam v osobnom spise dieťaťa.
Diskutovalo sa aj o možnostiach zriadenia relaxačných kútikov na triedach s cieľom podporiť psychickú pohodu detí.
Pani riaditeľka oboznámila prítomných o čerpaní dovoleniek a NV.


Bod č. 12
V závere sa pani riaditeľka všetkým poďakovala za účasť a poradu ukončila.





V Žiline, dňa 23.03. 2026


Meno a priezvisko                                                                 Meno a priezvisko
funkcia overovateľa:                                                              zapisovateľa:

..............................................                                                  ..............................................
.............................................                                                   ..............................................
